Japanska ambasada u Beogradu obavještava sve zainteresovane kandidate da je od 16. aprila 2014. godine raspisan Konkurs za MEXT (Monbukagakusho) stipendije koje dodjeljuje Ministarstvo obrazovanja, sporta, nauke i tehnologije (MEXT) Vlade Japana, za 2015. godinu.

Japanska ambasada u Beogradu obavještava sve zainteresovane kandidate da je od 16. aprila 2014. godine raspisan Konkurs za MEXT (Monbukagakusho) stipendije koje dodjeljuje Ministarstvo obrazovanja, sporta,nauke i tehnologije (MEXT) Vlade Japana, za 2015. godinu. Na ovaj Konkurs mogu se prijaviti kandidati iz Crne Gore i Srbije.

**Postoje dvije kategorije stipendija**:

* za dodiplomce (u trajanju pet godina)
* za studente - istraživače, postdiplomce (u trajanju dvije godine)

Obje kategorije stipendija odnose se na sve oblasti, a uključuju obavezan period učenja japanskog jezika.

**Potrebna dokumentacija za prijavljivanje:**

* aplikacioni formular sa fotografijom (preuzeti ovdje ili sa veb sajta Ambasade Japana u Srbiji: <http://www.yu.emb-japan.go.jp>)
* uvjerenje o ocjenama:

za dodiplomske studije: svjedočanstvo o završenoj srednjoj školi

za postdiplomske studije: uvjerenje o završenim dodiplomskim studijama, uz prijepis ocjena

* potvrda o oblasti/studijskoj grupi **(samo za postdiplomske studije)**

Navedenu dokumentaciju zainteresovani kandidati treba da, **najkasnije do petka, 23. maja 2014. godine**, dostave na sljedeću adresu: Ambasada Japana u Republici Srbiji, Vladimira Popovića 6, Novi Beograd, ili da je pošalju elektronskom poštom na [culture@s1.mofa.go.jp](mailto:culture@s1.mofa.go.jp)

U ovoj fazi konkurisanja nije potrebno da kandidati obezbijede sudske prevode dokumentacije na japanski ili engleski jezik.

**Izbor kandidata:** Svi kandidati biće pozvani da pristupe pismenom testiranju. Samo kandidati koji prođu prvi krug testiranja, biće pozvani na intervju i tom prilikom treba da dostave preostala dokumenta:

* preporuku profesora fakulteta (za postdiplomske studije), odnosno nastavnika srednje škole (za dodiplomske studije)
* ljekarski izvještaj (na crnogorskom jeziku)

Broj stipendija nije ograničen, osim za oblast medicine i stomatologije, i zavisi od rezultata pismenog testiranja i razgovora sa Komisijom, nakon čega će potencijalni kandidati biti preporučeni MEXT-u za konačan izbor.

Dodatne informacije i pojašnjenja, kao i aplikacione formulare, zainteresovani kandidati mogu dobiti na web sajtu Japanske ambasade u Beogradu, Odjeljenje za kulturu i informacije: <http://www.yu.emb-japan.go.jp> (opcija na srpskom jeziku).

**Kontakt osoba u Ambasadi Japana u Beogradu**: Anđelka Dabović; tel.: +381 11 3012; e-mail adresa: [info@s1.mofa.gojp](mailto:info@s1.mofa.gojp).